
Kako pobornici panteizma razumjevaju “La Ilahe Illallah”?


* 
* 
* 
* 
* 
* 
* 

 
Kako pobornici panteizma razumjevaju La Ilahe Illallah?

Pobornici panteizma (ehlu vihdetil-vudžud), poput Ibnu Arebija i njegovih sljedbenika, kažu: “La Ilahe Illallah” znači: ne obožava se osim Allah (la ma’abude illallah) tj. ne postoji drugo božanstvo osim Allah. U praktičnom smislu to bi značilo slijedeće: Sve što se obožava – sve je to Allah, jer se, po njima, sve postojeće ne djeli na stvorenja i Stvoritelja. Sve što postoji je Allah!?


Zbog ovakvog rezonovanja su nazvani pobornicima panteizma (ehlu vihdetil-vudžud), smatrajući da sve što postoji je jedno, i da sve to nije djeljivo, i da je sve to Allah!? Šta god čovjek da obožava, i čemu god da robuje – on robuje Allahu!? Ko robuje grobu, i ko se klanja kipu, i ko obožava kamen, i ko obožava ljude, i ko obožava meleke – po njima – svi oni obožavaju Allaha, jer je Allah taj koji jedino apsolutno postoji!?


Osoba koja smatra da se sve što postoji dijeli na dva dijela – na Stvoritelja i stvorenja – prve ljude smatraju idolopoklonicima (mušricima), i prema njima oni nisu vjernici-monoteisti! Po ovom pitanju griješi dosta svijeta, onda kada kažu za Allaha dž.š.: “Samo se Ti obožavaš” – što se jednim dijelom poklapa sa panteističkim vjerovanjem. Kada bi čovjek rekao: “Samo Ti polažeš pravo na to da budeš obožavan” (La ma’abude bihakkin sivake) – fraza bi bila ispravna, jer sve što se obožava mimo Njega – ne polaže pravo na to. Allah dž.š., kaže: “To je zato što je Allah – istina (hakk), a oni kojima se oni, pored Allaha, klanjaju – neistina (batil), i zato što je Allah uzvišen i velik.” (el-Hadždž: 62.)


Preuzeto iz djela: “Silsiletu šerhil-Resa’il”, str.146-148.autor: Šejh Salih b. Fevzan b. Abdullah el-Fevzan hfz.  

***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***  

Preuzeto sa minber.ba


Pročitaj detaljan tekst na ovu temu ovdje: 



> [Kako treba razumjeti značenje riječi La ilahe illallah?](https://pitajucene.com/pitanje/kako-treba-razumjeti-znacenje-rijeci-la-ilahe-illallah/)
> 
> 



